„ Þá heyrast allt í einu upphafstónar lagsins „ Þér er ekki boðið “ og Bentsbrúðan dembir sér í nafnarununa þar sem meðal annars Árna Johnsen er getið og ekki boðið . Birtist þá ekki Árni , gestur Prúðuleikaranna í kvöld , við hlið Bentsbrúðunnar og leggur hönd á öxl hennar eins og hann sé að reyna að lempa hana í öllu þessu hömlulausa rappflæði , “ lýsti Gerður Kristný . Árni hafi rétt fram hina höndina , skýrt merki þess að hann vildi fá hljóðnemann afhentan , en Bent látið eins og hann skildi ekki þetta handapat . Honum fyndist ekkert að því að skemmta með Árna fastan við sig . Árni hafi brugðið sér baksviðs og stuttu síðar hafi verið búið að slökkva á undirspilinu . Í framhaldinu hafi hann fengið hljóðnemann án nokkurra vandræða . Ekki Ársel heldur Þjóðhátíð í Eyjum „ Þetta er ekki Ársel . Þetta er Þjóðhátíð í Eyjum . Hér ríkja reglur og Árna er víst boðið . Að minnsta kosti misboðið . “ Árni hafi tilkynnt að halda þyrfti áætlun og virða tímaáætlun . Lýsti hann Bent og Erpi sem ágætum félögu „ Það er einhver önnur en Helga Steffensen sem stýrir Erpsbrúðunni því á meðan þessu fer fram vindur hún sér á bak við Árna og nuddar klofi sínu upp við bakhlutann á honum . Þegar Erpurinn sér að maður uppi á sviðinu beinir að honum tökuvél getur hann ekki látið hjá líða að gera aðra atrennu að bakhlutanum . Árni lætur aftur á móti sem Erpur sé eins og hver önnur andaflygsa og heldur sínu striki eins og ekkert hafi í skorist . “ Árni hafi í framhaldinu sagt : „ Nú þurfum við að koma okkur fyrir í brekkunni ! “ Klippa : Árni Johnsen slekkur á Rottweiler hundunum á Þjóðhátíð 2001 Athugið .